2018-08-30

Lehdistötiedote

**Engcon sai kaiken huomion amerikkalaisessa televisio-ohjelmassa: Engcon-rototilttejä kehuttiin maailman parhaiksi**

**Maailman johtava rototilttien valmistaja Engcon sai tunnustusta elokuun 20. päivänä amerikkalaisessa The World´s Greatest! -televisio-ohjelmassa. Katsojille näytettiin, miten Engconin ainutlaatuiset rototiltit tehostavat kaivamista ja parantavat kaivinkoneiden kuljettajien työturvallisuutta. Lisäksi Engcon nostettiin ohjelmassa osaksi The World´s Greatest! -joukkoa.**

Suositussa amerikkalaisessa The World´s Greatest! -televisio-ohjelmassa annetaan tunnustusta ainutlaatuisille tuotteille ja eri puolilla maailmaa toimiville yrityksille. Parhaillaan on meneillään tämän ohjelmasarjan 12. tuotantokausi. Sen uusimmassa jaksossa (261) perehdyttiin maailman johtaviin Engcon-rototiltteihin. Katsojille näytettiin, kuinka rototiltit tehostavat kaivamista, säästävät kustannuksia ja parantavat työturvallisuutta. Lisäksi esiteltiin niiden valmistamista.

- Oli upeaa saada tunnustusta näin suositussa televisio-ohjelmassa. Myyntimme kasvaa Pohjois-Amerikassa jatkuvasti. Olemme varmoja siitä, että rototilttejämme odottaa siellä valoisa tulevaisuus. Engconin nostaminen esille The World´s Greatest! -ohjelmassa osoittaa, että ratkaisumme on ainutlaatuinen ja menestyksekäs, kertoo Engconin perustaja ja omistaja Stig Engström.

Kyseinen jakso lähetetään Yhdysvalloissa ja Kanadassa syyskuun 3. päivänä. Tämän jälkeen se näkyy Pohjois-Amerikan ulkopuolella osoitteessa <http://worldsgreatesttelevision.com>.

**Yhteystiedot:**Sten Strömgren, engcon Group | +46 [0]70 529 96 32